Mario R Capecchi

Mario Ramberg Capecchi (nascite le 6 de octobre 1937 in Verona, Italia) es un geneticista molecular e ganiator del Premio Nobel. In 2007 ille, Sir Martin J. Evans, e Oliver Smithies ha recipite le Premio Nobel pro Physiologia o Medicina "pro lor discopertas del principios pro introducer modificationes genetic specific in mures per le uso de cellulas stirpe embryonic."https://www.nobelprize.org/prizes/medicine/2007/summary/

Illo esseva le filio de un patre Italian e un matre statounitese. Su patre ha disparite in combatto in Africa in le Secunde Guerra Mundial e su matre, pro esser active contra fascismo, esseva imprisionate in le campo de concentration Dachau in 1942. Un puero parve, Capecchi superviveva como un infante del strata usque le fin del guerra in 1945 quando su matre esseva liberate e illa ha movite con su filio al SUA.https://www.repubblica.it/2007/10/sezioni/scienza_e_tecnologia/nobel-medicina-2007/storia-capecchi/storia-capecchi.html

Ille habeva su education al schola secundari le Schola George, a Antioch College ubi ille ha recipite su baccalaureo, e a Harvard University ubi ille ha studiate con le co-discoperitor de ADN James Watson pro ganiar su Ph.D. Capecchi esseva le secunde scientista qui ha graduate del Schola George e ganiate un Premio Nobel; le prime esseva Kenneth G. Wilson.

 Referentias 

Categoria:Laureatos del Premio Nobel pro Physiologia o Medicina
Categoria:Gente italian
Categoria:Gente statounitese
Categoria:Biologos
Categoria:Genetica
Categoria:Alumni del George School